section_heading: Williams
paragraph_text: Sezona 2004. je sezona koju bi Ralf najradio zaboravio. Njegov Williams s čudnim prednjim dijelom bolida nazvanim Čudnovati kljunaš te sezone nije bio niti sjena onom modelu od godine ranije, a nesreća na VN Sjedinjenih Američkih Država je skoro i okončala njegovu karijeru. Udario je u zaštitni zid pri maksimalnoj mogućoj brzini na ovalu Indianapolisa što je bilo prouzročeno puknućem stražnje lijeve gume prilikom koje se je par puta izvrtio te je rotirajući udario u zid sa stražnjim krajem bolida. Silina udarca bila je toliko jaka da je Ralfu napuknuo jedan kralježak. Težak udes udaljio ga je od utrka na 3 mj. pauze, a vraća se na VN Kine i to u dobroj formi. Sudar s neopreznim Coulthardom ga košta odustajanja s 4. pozicije, a na VN Japana dolazi do drugog mjesta odmah iza brata Michaela. Na posljednjoj utrci sezone kišnoj VN Brazila s lošom startnom pozicijom dolazi do sjajnog 5 mjesta. Bila je to posljednja utrka koju je vozio za Williams. Te je sezone od 12 odveženih utrka završio na '''9. mjestu' s 24 boda''. Tokom sezone znalo se već da su Ralfu u Williamsu dani odbrojani i da 2005. godine više neće voziti za njih. Ralf okreće novu stranicu u životu i potpisuje za Toyotu.